O Rolde de Estudios Aragoneses (por siglas, REA) ye una asociación cultural creyata en 1977 que fa una labor de promoción y divulgación de temas culturals relacionatos con Aragón (historia, filolochía, antropolochía, dreito, economía, creyación literaria y artistica, etc.), dende un punto d'anvista ubierto y plural. Asinas, fa actividatz (exposicions, aduyas a la investigación, cursos, chornatas, seminarios...) y tien un catalogo de publicacions que supera de largo lo ciento, con un intresant repertorio de publicacions periodicas, d'as qualas Rolde. Revista de Cultura Aragonesa, ye a más sinyalera, chunto a la que se fa en idioma aragonés ta ninos y que se diz Papirroi.